Tehotenstvo a liečba zelených soplov: Je bezpečné užívať Pamycon?
Dobrý deň, chcem sa informovať som na začiatku tehotenstva (5 tyzden) a mam zelene sople už asi týždeň. Čo je možné užívať z liekov? Môže sa podávať aj pamycon?
Dobrý deň,
ďakujeme za Vašu otázku.
Zelený hlien z nosa je veľmi často prejavom bakteriálnej infekcie, ale nie vždy to tak musí byť. Odporúčam Vám zabezpečiť dostatočnú nosovú hygienu. Počas tehotenstva je bezpečné podávať do nosa spreje s obsahom morskej vody, rovnako je vhodné aj inhalovanie Vincentky. Na preplach dutín Vám odporúčam
Sea Water
. Jedná sa o hypertonický sprej určený na výplach nosa. Aplikuje sa v prípade potreby 1-2 vstreky do každej nosovej dierky niekoľkokrát denne. Vďaka vysokej koncentrácii soli extrahuje hypertoncký roztok pomocou osmózy prebytočnú tekutinu z nosovej sliznice, čo znižuje opuch sliznice a zlepšuje dýchanie nosom. Alternatívou voľbou pre hygienu dutín je sprej
Sterimar Cu
. Je to morská voda s obsahom medi, ktorá pôsobí protizápalovo. Oplachovanie sliznice týmto prípravkom pomáha chrániť pred prechladnutím a bakteriálnymi infekciami a je vhodný na dlhodobé užívanie.
Na upokojenie príznakov nachladnutia je pre tehotné vhodná zdravotnícka pomôcka
STOPBACIL Medical sirup Dr. Weiss
. Obsahuje unikátne účinné zloženie 10 rastlinných extraktov ALPINIUMTM, ktoré niekoľkými vzájomne sa podporujúcimi mechanizmami zvyšujú odolnosť proti opakovaným infekciám horných dýchacích ciest, regenerujú vyčerpanú imunitu, posilňujú vitalitu, obmedzujú únavu a slabosť, upokojujú príznaky nachladnutia a infekcií horných dýchacích ciest (dušnosť, kašeľ, bolesť v krku).
Liek Pamycon je viazaný na lekársky predpis, preto o vhodnosti jeho podávania musí rozhodnúť ošetrujúci lekár. Pri odporúčanom spôsobe podávania sa však v prípade jeho použitia neočakáva nepriaznivý vplyv na plod v priebehu tehotenstva.
Ak sa Vám príznaky do 3 dní nezlepšia, alebo sa pridružia iné ťažkosti, je potrebné sa obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová